**Ministru kabineta noteikumu projekta** **“Grozījumi Ministru kabineta 2017.gada 7.marta noteikumos Nr. 135 “Darbības programmas “Izaugsme un nodarbinātība” 4.3.1. specifiskā atbalsta mērķa “Veicināt energoefektivitāti un vietējo AER izmantošanu centralizētajā siltumapgādē” pirmās projektu iesniegumu atlases kārtas īstenošanas noteikumi”” un Ministru kabineta noteikumu projekta “Grozījumi Ministru kabineta 2017.gada 22.augusta noteikumos Nr.495 “Darbības programmas “Izaugsme un nodarbinātība” 4.3.1. specifiskā atbalsta mērķa “Veicināt energoefektivitāti un vietējo AER izmantošanu centralizētajā siltumapgādē” otrās projektu iesniegumu atlases kārtas īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projektu mērķis ir darbības programmas “Izaugsme un nodarbinātība” 4.3.1. specifiskā atbalsta mērķa “Veicināt energoefektivitāti un vietējo AER izmantošanu centralizētajā siltumapgādē” (turpmāk – SAM 4.3.1) abu kārtu ietvaros pagarināt atļauto projektu īstenošanas ilgumu kā arī definēt atbalsta piešķiršanas brīdi un precizēt atbalsta kumulācijas nosacījumus. Tiesību akts stāsies spēkā līdz ar tā pieņemšanas brīdi. |

|  |
| --- |
| **I. Tiesību akta projekta izstrādes nepieciešamība** |
| 1. Pamatojums | Izdoti saskaņā ar Eiropas Savienības struktūrfondu un Kohēzijas fonda 2014. - 2020. gada plānošanas perioda vadības likuma 20. panta 13. punktu. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | ***Par projektu īstenošanas ilgumu un termiņu***MK noteikumu Nr.135 34.punkta un MK noteikumu Nr.495 35.punkta esošā redakcija nosaka, ka projektā iekļautās aktivitātes īstenojamas 24 mēnešu laikā pēc tam, kad ar Centrālo finanšu un līgumu aģentūru (turpmāk – CFLA) ir noslēgts līgums par projekta īstenošanu, bet ne vēlāk kā līdz 2020.gada 31.decembrim. Ekonomikas ministrija kā par SAM 4.3.1 atbildīgā iestāde ir saņēmusi informāciju par nepieciešamību pagarināt līguma termiņu, pārsniedzot MK noteikumu Nr.135 34.punktā un MK noteikumu Nr.495 35.punktā noteikto ierobežojumu, vairāku būtisku un investīciju un īstenošanas termiņā ietilpīgu projektu ietvaros. Atbalsta saņēmēji ir informējuši par vairākiem faktoriem, kas kavē projektu īstenošanu sākotnēji plānotajā termiņā.Visi atbalsta saņēmēji SAM 4.3.1. pirmās kārtas ietvaros un daļa atbalsta saņēmēju arī otrās kārtas ietvaros līgumu par projekta īstenošanu ar CFLA noslēdza jau pirms 2018.gada 31.jūlija, kad stājās spēkā noteikumu grozījumi, kas paredzēja, ka atbalstu SAM 4.3.1 ietvaros iespējams saņemt kā valsts atbalstu attiecībā uz kompensāciju par sabiedriskajiem pakalpojumiem tiem komersantiem, kam uzticēts sniegt pakalpojumus ar vispārēju tautsaimniecisku nozīmi saskaņā ar  Eiropas Komisijas lēmumu (2011. gada 20. decembris) par Līguma par Eiropas Savienības darbību [106. panta](https://likumi.lv/ta/id/289471#p106) 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (2012/21/ES). Līdz ar to, pēc minētā datuma bija iespējams pārkvalificēt atbalstu un saņemt aizdevumu valsts kasē tiem atbalsta saņēmējiem, kuriem nebija iespējams saņemt aizdevumu projekta īstenošanai bez pašvaldības galvojuma. Neskatoties uz to, ka projektu īstenošana MK noteikumu Nr.135 34.punkta un MK noteikumu Nr.495 35.punkta izpratnē bija uzsākta, jo ar CFLA bija noslēgti līgumi par projektu īstenošanu , atsevišķi atbalsta saņēmēji nevarēja uzsākt darbu pie projekta ieviešanas, jo tiem nebija pieejams finansējums, un atbalsta saņēmējiem faktiski ir mazāk laika projekta īstenošanai, nekā sākotnēji plānots. Vairāki atbalsta saņēmēji ievieš projektus SAM 4.3.1. pirmās, un otrās atlases kārtas ietvaros. Abu kārtu projektu ieviešana ir uzsākta līdzvērtīgā laikposmā, proti, teju visi līgumi par projektu īstenošanu pirmās un otrās atlases kārtas ietvaros ir noslēgti 2018.gada laikā. Ņemot vērā tirgus situāciju būvniecības nozarē, pieprasījumam pārsniedzot piedāvājumu, šobrīd pastāv risks neiekļauties plānotajā būvprojekta un būvdarbu izstrādes laikā. Tā pat, ņemot vērā pieprasījumu būvniecības nozarē, atbalsta saņēmēji ir konstatējuši, ka ir augušas būvdarbu izmaksas. Kā norāda atbalsta saņēmēji, par to liecina tas, ka, izsludinot iepirkumu procedūru projektēšanai un būvdarbiem, interese no pretendentu puses ir ļoti maza. Vairākos gadījumos iepirkumu procedūras ir būtiski ieilgušas vai pat atsevišķos gadījumos iepirkumu nācies pārtraukt un sludināt atkārtoti, kā rezultātā kavējas līgumu noslēgšana ar būvdarbu veicējiem un darbi netiek uzsākti plānotajā laikā.Projektu īstenošanu kavē arī vairāku savstarpēji saistītu projektu un kompleksu darbību īstenošana, piemēram, katlumājas izbūve līdz šim neapbūvētā teritorijā, kā rezultātā paralēli katlumājas izbūvei tiek veikta arī nepieciešamo komunikāciju un jaunas ielas izbūve. Tā kā darbi tiek veikti secīgi, aizkavējoties kādu darbību īstenošanai viena projekta ietvaros, tiek kavēta otra projekta īstenošana. Tāpat arī, veicot sagatavošanas darbus, tiek konstatēti faktori, kas paildzina projekta īstenošanu, piemēram, kādā gadījumā tika konstatēts būtisks grunts piesārņojums ar mazutu, kas palielināja mazuta rezervuāru nojaukšanas darbu apjomu un izpildes termiņu. Konstatēti vairāki specifiski faktori, kas raksturīgi tieši siltumapgādes nozarei un ietekmē to, ka nepieciešams ilgāks projektu īstenošanas termiņš, piemēram:* + siltumenerģijas ražošanas specifikas dēļ, būvniecību var veikt tikai vasaras periodā, jo apkures sezonas laikā visi patērētāji jānodrošina ar siltumenerģiju;
	+ pirms iekārtu pieņemšanas ekspluatācijā ir nepieciešamas veikt iekārtu testēšanu apkures sezonas laikā;
	+ komplicēti inženiertehniskie risinājumi un Latvijas apstākļiem unikālas tehnoloģijas, kas būtiski paildzina projektēšanu.

Ņemot vērā minēto, secinām, ka, lai netiktu apdraudēta projektu ieviešana, un KF finansējuma investēšana, ir nepieciešams veikt grozījumus MK noteikumu Nr.135 34.punktā un MK noteikumu Nr.495 35.punktā un pagarināt atļauto projektu īstenošanas ilgumu. Ņemot vērā atbalsta saņēmēju sniegtās prognozes par projektu izpildes ilgumu, secināts, ka atļauto projektu īstenošanas ilgumu nepieciešams pagarināt par vienu gadu, t.i., noteikt, ka projektu iesniegumos iekļautās aktivitātes īstenojamas 36 mēnešu laikā pēc tam, kad ar CFLA ir noslēgti līgumi par projektu īstenošanu, bet ne ilgāk kā līdz 2021.gada 31.decembrim. Ministru kabineta 2014.gada 16.decembra noteikumi Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” (turpmāk – MK noteikumi Nr.784) nosaka, ka projektu īstenošanas termiņu virs sešu mēnešu ierobežojuma var saskaņot, ja tas atbilst MK noteikumos Nr.784 noteiktajiem izņēmuma gadījumiem, vai, ja par to ir pieņemts Ministru kabineta lēmums. Ņemot vērā, ka noteikumu projekts paredz projektu īstenošanas termiņu par gadu ilgāk, nekā sākotnēji norādīts, Ekonomikas ministrija vienlaikus ar noteikumu projektu virzīs izskatīšanai valdībā arī Ministru kabineta protokollēmumu, kurā noteikts, ka Sadarbības iestāde SAM 4.3.1 abu kārtu ietvaros var pagarināt projekta īstenošanas termiņu par laiku, kas pārsniedz sešu mēnešu termiņu, ja termiņa pagarinājums ir pamatots.***Par centralizētās siltumapgādes pakalpojuma sniedzējam, kuram uzticēts sniegt pakalpojumus ar vispārēju tautsaimniecisku nozīmi, piešķirtā atbalsta kumulāciju ar de minimis atbalstu***MK noteikumu Nr.135 50.2 1.apakšpunktā un MK noteikumu Nr.495 55.2 1. apakšpunktā noteikts, ka, ja projekta iesniedzējs ir centralizētās siltumapgādes pakalpojuma sniedzējs, kuram uzticēts sniegt pakalpojumus ar vispārēju tautsaimniecisku nozīmi, tad atbalstu, kas piešķirts MK noteikumu Nr.135 un MK noteikumu Nr.495 ietvaros, nedrīkst kumulēt ar *de minimis* atbalstu citu atbalsta programmu vai individuālā atbalsta projektu ietvaros. Eiropas Komisijas 2011.gada 20.decembra lēmums par Līguma par Eiropas Savienības darbību [106. panta](https://likumi.lv/ta/id/293209#p106) 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (2012/21/ES) (turpmāk – Komisijas lēmums Nr.2012/21/ES) nosaka, ka kompensācijas summa nedrīkst būt lielāka par summu, kas nepieciešama, lai segtu neto izmaksas, kas rodas, pildot sabiedrisko pakalpojumu sniegšanas pienākumus, tostarp saprātīgu peļņu, kas praktiski nozīmē, ka kopējais atbalsta apjoms, kas sabiedriskā pakalpojuma sniedzējam piešķirts projekta īstenošanai, var būt pat 100% no projekta attiecināmajām izmaksām, ja vien tas nepārsniedz iepriekš minēto ierobežojumu. Papildus - Komisijas lēmums Nr.2012/21/ES neierobežo atbalsta kumulāciju, kas nozīmē, ka tā ietvaros sniegto atbalstu var kumulēt ar kādas citas atbalsta programmas ietvaros sniegto *de minimis* atbalstu vai jebkādu citu atbalstu.Eiropas Komisijas 2013. gada 18. decembra Regula (ES) Nr.  [1407/2013](http://eur-lex.europa.eu/eli/reg/2013/1407/oj/?locale=LV) par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Komisijas regula Nr.  [1407/2013](http://eur-lex.europa.eu/eli/reg/2013/1407/oj/?locale=LV)) nosaka, ka *de minimis* atbalstu, kas sniegts saskaņā ar šo regulu, var kumulēt ar *de minimis* atbalstu, kas sniegts saskaņā ar Komisijas regulu Nr.360/2012, vai citām *de minimis* regulām. Komisijas regula Nr.1407/2013 nosaka, ka atbalstu, kas sniegts saskaņā ar šo regulu, nevar kumulēt ar valsts atbalstu attiecībā uz vienām un tām pašām attiecināmajām izmaksām vai valsts atbalstu tam pašam riska finansējuma pasākumam, ja šīs kumulācijas rezultātā tiktu pārsniegta attiecīgā maksimālā atbalsta intensitāte vai atbalsta summa.Ņemot vērā minēto, secināms, ka atbalstu, kas SAM 4.3.1. ietvaros piešķirts sabiedriskā pakalpojuma sniedzējam, drīkst kumulēt ar *de minimis* atbalstu, kas sniegts jebkurā citā atbalsta programmā. Vienlaikus joprojām nepieciešams ievērot sekojošus nosacījumus:1. maksimālais *de minimis* apjoms, ko vienam atbalsta saņēmējam ir ļauts izmaksāt trīs fiskālo gadu ietvaros, t.i. 200 000 eiro;
2. iepriekš minētais kompensācijas apjoms, kas nedrīkst būt lielāks par summu, kas nepieciešama, lai segtu neto izmaksas, kas rodas, pildot sabiedrisko pakalpojumu sniegšanas pienākumus, tostarp saprātīgu peļņu;
3. SAM 4.3.1. ietvaros noteiktā Kohēzijas fonda atbalsta intensitāte, kas nedrīkst pārsniegt 40% no attiecināmajām izmaksām;
4. nodrošināt, ka pēc atbalstu apvienošanas atbalsta vienībai vai izmaksu pozīcijai attiecīgā maksimālā atbalsta intensitāte nepārsniedz 100%;
5. nodrošināt, ka tiek ievēroti nosacījumi par pārkompensācijas kontroli, kas minēti MK noteikumu Nr.135 11.2 6.apakšpunktā un MK noteikumu Nr.495 12.2 6.apakšpunktā

Lai novērstu SAM 4.3.1. pirmās un otrās kārtas regulējošajos Ministru kabineta noteikumos ieviesušos neprecizitāti un vienlīdzīgi piemērotu noteikumu prasības, nenosakot tās nepamatoti stingrākas, noteikumu projekts paredz precizēt MK noteikumu Nr.135 50.21.apakšpunktu un   MK noteikumu Nr.495 55.21.apakšpunktus, nosakot, ka atbalstu, kas piešķirts SAM 4.3.1. pirmās un otrās kārtas ietvaros sabiedriskā pakalpojuma sniedzējam, drīkst kumulēt ar *de minimis* atbalstu citu atbalsta programmu vai individuālā atbalsta projektu ietvaros.***Par atbalsta piešķiršanas brīdi.***MK noteikumi Nr.135 un MK noteikumi Nr.495 esošajā redakcijā nenosaka atbalsta piešķiršanas brīdi projektu iesniedzējiem, kam atbalsts tiek sniegts saskaņā ar Eiropas Komisijas 2014.gada 17.jūnija Regulu (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (turpmāk – Komisijas regula Nr.651/2014) un ar Komisijas regulu Nr.1407/2013. Atbalsta piešķiršanas brīža identificēšana ir būtisks priekšnosacījums korektai interpretācijai par datumu, kurā komercdarbības atbalsts ir ticis piešķirts tā saņēmējam. Komisijas regulas Nr.651/2014 2.panta divdesmit astotajā punktā definēta atbalsta piešķiršanas diena, kas ir diena, kad saņēmējam saskaņā ar piemērojamo valsts tiesisko regulējumu ir nodotas likumīgās tiesības saņemt atbalstu. Savukārt Komisijas regulas Nr.1407/2013 3.panta ceturtajā punktā norādīts, ka *de minimis* atbalstu uzskata par piešķirtu brīdī, kad uzņēmumam saskaņā ar piemērojamo valsts tiesisko regulējumu ir piešķirtas likumīgās tiesības saņemt atbalstu, neatkarīgi no datuma, kurā *de minimis* atbalsts uzņēmumam izmaksāts.Ņemot vērā minēto, atbalsta piešķiršanas diena SAM 4.3.1 abu kārtu ietvaros ir diena, kad Centrālā finanšu un līgumu aģentūra ir pieņēmusi lēmumu par projekta iesnieguma apstiprināšanu vai, ja sākotnēji pieņemts lēmums par projekta iesnieguma apstiprināšanu ar nosacījumu, tad atbalsta piešķiršanas diena ir diena, kad Centrālā finanšu un līgumu aģentūra izdevusi atzinumu par lēmumā noteikto nosacījumu izpildi, jeb tas ir brīdis, kad projekta iesniegums tiek apstiprināts un atbalsta saņēmējam ir piešķirtas tiesības saņemt atbalstu. Noteikumu projektā iekļautās prasības uzskatāmas par finansējuma saņēmējiem labvēlīgākām. Papildus Ekonomikas ministrija norāda, ka, ņemot vērā, ka ar noteikumu projektu tiek radīti finansējuma saņēmējiem labvēlīgāki nosacījumi, personām, kas nav iesniegušas projektu iesniegumus, nav radušās nekādas tiesības saistībā ar projekta īstenošanu, līdz ar to tiesiskās paļāvības principa aizskārums attiecībā uz attiecīgajām personām nav konstatējams. |
| 3. Projekta izstrādē iesaistītās institūcijas un publikas personas kapitālsabiedrības | Ekonomikas ministrija |
|  4. Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | SAM 4.3.1. pirmās atlases kārtas mērķa grupa ir siltumenerģijas lietotāji. |
| 2. | Tiesiskā regulējuma ietekme uz tautsaimniecību un administratīvo slogu | Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne atbalsta saņēmējiem, ne Eiropas Savienības fondu vadībā iesaistītajām institūcijām.Noteikumu projekts paredz pozitīvu ietekmi uz tautsaimniecību, jo ar to tiek pagarināts atļautais projektu īstenošanas ilgums, tādējādi mazinot risku, ka atbalsta saņēmēji nepagūs īstenot projektus noteiktajā laikā.  |
| 3. | Administratīvo izmaksu monetārs novērtējums | ES fondu administrēšanas izmaksas sadarbības iestādei un atbildīgajai iestādei plānots segt no Eiropas Savienības struktūrfondu un Kohēzijas fonda 2014.-2020.gada plānošanas perioda tehniskās palīdzības projekta līdzekļiem. |
| 4.  | Atbilstības izmaksu monetārs novērtējums | Projekts šo jomu neskar.  |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 27 774 528 | 0 | 10 354 277 | 0 | 0 | 17183336 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 27 774 528 | 0 | 10 354 277 | 0 | 0 | 17183336 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 27 774 528 | 0 | 10 354 277 | 0 | 0 | 17183336 | 0 |
| 2.1. valsts pamatbudžets | 27 774 528 | 0 | 10 354 277 | 0 | 0 | 17183336 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | MK noteikumos Nr.135 norādītais SAM 4.3.1. pirmajā projektu iesniegumu atlases kārtā pieejamais KF finansējums ir 41 805 775 *euro*. MK noteikumos Nr.495 norādītais SAM 4.3.1. otrajā projektu iesniegumu atlases kārtā pieejamais KF finansējums ir 14 903 926 *euro.* Attiecībā uz ietekmi uz budžetu un prognozēm, norādāms, ka līdz šim tika prognozēts, ka SAM 4.3.1. pirmās atlases kārtas ietvaros 2017.gadā tiks izmaksāts KF finansējums 4 693 632 *euro* apmērā, 2018.gadā – 10 887 264 *euro*, 2019.gadā – 21 774 528 *euro*, bet 2020.gadā – 4 450 351 *euro*. Savukārt attiecībā uz SAM 4.3.1. otro atlases kārtu tika prognozēts, ka 2018.gadā tiks izmaksāts KF finansējums 3 000 000 *euro*, 2019.gadā – 6 000 000 *euro*, bet 2020.gadā – 5 903 926 *euro*. Savukārt 2021.gadā, ne pirmās, ne otrās atlases kārtas ietvaros netika plānoti budžeta ieņēmumi vai izdevumi, jo projektu īstenošana sākotnēji bija paredzēta ne ilgāk kā līdz 2020.gada beigām. Ar iepriekš veiktajām prognozēm ir iespējams iepazīties MK noteikumu Nr.135 un MK noteikumu Nr.495 anotācijās un to grozījumu anotācijās. SAM 4.3.1. pirmās un otrās atlases kārtas ietvaros tika prognozēts, ka 2017.gadā un 2018.gadā kopā tiks izmaksāts KF finansējums 18 580 896 *euro* apmērā, tomēr abu kārtu ietvaros 2017.gadā un 2018.gadā izmaksātais KF finansējums bija 1 397 560 *euro*. Nobīde plānotajā KF finansējuma izmaksāšanas grafikā saistīta ar šīs anotācijas I sadaļas 2.punktā minētajiem projektu īstenošanas kavēšanas iemesliem. Ņemot vērā, ka noteikumu projekts paredz pagarināt atļauto projektu īstenošanas termiņu par vienu gadu ilgāk, neizpildītā prognoze par 2017.gadu un 2018.gadu abu SAM 4.3.1 projektu iesniegumu atlases kārtu ietvaros tiek pārcelta uz 2021.gadu, kas būs pēdējais projektu īstenošanas gads. 2019.gadā un 2020.gadā prognoze mainīta netiek, jo šobrīd nav informācijas, ka prognoze varētu netikt izpildīta, ņemot vērā, ka atbalsta saņēmēji arvien aktīvāk CFLA iesniedz maksājumu pieprasījumus. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām Ekonomikas ministrija tās tīmekļa vietnē publicē informāciju par noteikumu projektu un par tā virzību. |
| 2. | Sabiedrības līdzdalība projekta izstrādē | Noteikumu projekta sagatavošanas procesā Ekonomikas ministrija veica SAM 4.3.1 atbalsta saņēmēju elektronisku aptauju, lai apkopotu galvenos iemeslus kā dēļ tiek kavēta projektu ieviešana. Noteikumu projekts ir publicēts Ekonomikas ministrijas tīmekļa vietnē, sabiedrībai ir dota iespēja informēt par iebildumiem un priekšlikumiem, ja tādi rodas. |
| 3. | Sabiedrības līdzdalības rezultāti | Līdz šim nav saņemti iebildumi un priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija kā atbildīgā iestāde, Centrālā finanšu un līgumu aģentūra kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

**Ekonomikas ministrs R. Nemiro**

**Vīza: Valsts sekretārs Ē.Eglītis**

Evelīna Matisone; 67013241

Evelina.Matisone@em.gov.lv